**VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN**

**XEFATURA TERRITORIAL DE PONTEVEDRA**

Avenida Mª Victoria Moreno, 43, 5º

36071 Pontevedra

**Asunto: Alegacións á RESOLUCIÓN do 1 de marzo de 2022, da Dirección Xeral de Planificación Enerxética e Recursos Naturais, pola que se someten a información pública a solicitude de autorización administrativa previa, a autorización administrativa de construción, o estudo de impacto ambiental, o proxecto sectorial (proxecto de interese autonómico) e a solicitude de declaración de utilidade pública, en concreto, das instalacións do parque eólico Paraño Oeste, así como a das súas infraestruturas de evacuación, situado nos concellos de Forcarei (Pontevedra) e Beariz (Ourense) e promovido por Eólica Galenova, S.L.U. (expediente IN661A DXIEM-02/11). DOG Núm. 48, do 10 de marzo de 2022.**

Don/Dona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ con DNI. Número \_\_\_\_\_\_\_\_\_\_\_\_\_\_\_\_\_\_\_\_\_\_\_,

con domicilio a efectos de notificacións en\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

concello de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, provincia\_\_\_\_\_\_\_\_\_\_\_\_\_\_\_\_\_\_\_\_\_\_\_, teléfono \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**EXPÓN:**

Á vista dá Resolución do 1 de marzo de 2022, da Dirección Xeral de Planificación Enerxética e Recursos Naturais, pola que se someten a información pública a solicitude de autorización administrativa previa, a autorización administrativa de construción, o estudo de impacto ambiental, o proxecto sectorial (proxecto de interese autonómico) e a solicitude de declaración de utilidade pública, en concreto, das instalacións do parque eólico Paraño Oeste, así como a das súas infraestruturas de evacuación, situado nos concellos de Forcarei (Pontevedra) e Beariz (Ourense) e promovido por Eólica Galenova, S.L.U. (expediente IN661A DXIEM-02/11). DOG Núm. 48, do 10 de marzo de 2022,, por medio do presente escrito realiza as seguintes **ALEGACIÓNS:**

**1.- Vulneración flagrante da Directiva 92/43/CEE, relativa á Conservación de Hábitats Naturais e da Fauna e Flora Silvestres.**

*“Artigo 2*

*1. A presente Directiva ten por obxecto contribuír a garantir a biodiversidade mediante a conservación dos hábitats naturais e da fauna e flora silvestres no territorio europeo dos Estados membros ao que se aplica o Tratado.*

*2. As medidas que se adopten en virtude da presente Directiva terán como finalidade o mantemento ou o restablecemento, nun estado de conservación favorable, dos hábitats naturais e das especies silvestres da fauna e da flora de interese comunitario”.*

*“Artigo 6*

*1. Con respecto ás zonas especiais de conservación, os Estados membros fixarán as medidas de conservación necesarias que implicarán, no seu caso, adecuados plans de xestión, específicos aos lugares ou integrados noutros plans de desenvolvemento, e as apropiadas medidas regulamentarias, administrativas ou contractuais, que respondan as esixencias ecolóxicas dos tipos de hábitats naturais do Anexo I e das especies do Anexo II presentes nos lugares.*

*2. Os Estados membros adoptarán as medidas apropiadas para evitar, nas zonas especiais de conservación, a deterioración dos hábitats naturais e dos hábitats de especies, así como as alteracións que repercutan nas especies que motivasen a designación das zonas, na medida en que ditas alteracións poidan ter un efecto apreciable no que respecta a os obxectivos da presente Directiva.*

*3. Calquera plan ou proxecto que, sen ter relación directa coa xestión do lugar ou sen ser necesario para a mesma, poida afectar de forma apreciable aos citados lugares, xa sexa individualmente ou en combinación con outros plans e proxectos, someterase a unha adecuada avaliación das súas repercusións no lugar, tendo en cuenta os obxectivos de conservación do devandito lugar. Á vista das conclusións da avaliación das repercusións no lugar e supeditado ao disposto no apartado 4, as autoridades nacionais competentes só se declararán de acordo con devandito plan ou proxecto tras asegurarse de que non causará prexuízo á integridade do lugar en cuestión e, se procede, tras sometelo a información pública”.*

**2.- Impactos ambientais severos.**

* **Falla de utilidade pública e interés social do parque eólico Paraño Oeste:**

A Lei 5/2017, do 19 de outubro modificou a Disposición transitoria segunda relativa da Lei 8/2009, do 22 de decembro, pola que se regula o aproveitamento eólico en Galicia e créanse o canon eólico e o Fondo de Compensación Ambiental, relativa ás Áreas de desenvolvemento eólico para incorporar nestas ás áreas de reserva e áreas de investigación, así como a franxa paralela a estas, previstas no Plan sectorial eólico de Galicia vixente. Sen embargo, e a pesar desta e doutras recentes modificacións continúa sen someterse o Plan Sectorial eólico á avaliación ambiental estratéxica que esixe a Lei 21/2013, de 9 de decembro de avaliación ambiental para todos os plans e programas, manténdose a planificación sectorial eólica galega fóra desta lei. Así o artigo 6 da Lei 21/2013, do 9 de decembro, de avaliación ambiental, referido ao ámbito de aplicación da avaliación ambiental estratéxica, indica que ata as modificacións menores dos plans e programas necesitan da preceptiva avaliación ambiental estratéxica:

*“1. Serán obxecto dunha avaliación ambiental estratéxica ordinaria os plans e programas,* ***así como as súas modificacións,*** *que se adopten ou aproben por unha Administración pública e cuxa elaboración e aprobación veña esixida por unha disposición legal ou regulamentaria ou por acordo do Consello de Ministros ou do Consello de Goberno dunha comunidade autónoma, cando:*

*a) Establezan o marco para a futura autorización de proxectos legalmente sometidos a avaliación de impacto ambiental e refíranse á agricultura, gandería, silvicultura, acuicultura, pesca,* ***ENERXÍA****, minería, industria, transporte, xestión de residuos, xestión de recursos hídricos, ocupación do dominio público marítimo terrestre, utilización do medio mariño, telecomunicacións, turismo, ordenación do territorio urbano e rural, ou do uso do chan; ou ben,*

*b) Requiran unha avaliación por afectar a espazos Rede Natura 2000 nos termos previstos na Lei 42/2007, do 13 de decembro, do Patrimonio Natural e da Biodiversidade.*

*c) Os comprendidos no apartado 2 cando así o decida caso por caso o órgano ambiental no informe ambiental estratéxico de acordo cos criterios do anexo V.*

*d) Os plans e programas incluídos no apartado 2, cando así o determine o órgano ambiental, a solicitude do promotor.*

*2. Serán obxecto dunha avaliación ambiental estratéxica simplificada:*

*a) As modificacións menores dos plans e programas mencionados no apartado anterior.*

*b) Os plans e programas mencionados no apartado anterior que establezan o uso, a nivel municipal, de zonas de reducida extensión.*

*c) Os plans e programas que, establecendo un marco para a autorización no futuro de proxectos, non cumpran os demais requisitos mencionados no apartado anterior*”.

Á vista da multitude de proxectos eólicos que se están a tramitar arestora tanto por parte da Xunta de Galicia como do Ministerio para a Transición Ecolóxica e o Reto Demográfico están a producirse importantes desaxustes entre a realidade actual e o contexto contemplado no Plan Sectorial Eólico de Galicia (páxina 91 da Memoria), que indica literalmente:

*"En cualquier caso, la Revisión del Plan Sectorial Eólico de Galicia está concebida no sólo en esos términos de complementariedad requeridos por la L.O.T. sino que, asimismo, se sujeta a los Principios de mínima incidencia territorial y de máxima compatibilidad con los Planes Generales de Ordenación Municipal".*

Non estamos por tanto no ano 1997, na data de aprobación do regulamento do Plan Sectorial eólico nin estamos ante unha planificación eólica de mínima incidencia territorial nin de máxima compatibilidad cos Plans Xerais de Ordenación municipal. A realidade é que estamos ante a tramitación numerosa de proxectos eólicos tanto autonómicos como estatais que inciden directamente e de xeito importante na vida das familias que viven e residen no medio rural, afectando de forma importante aos seus medios de vida, e que son totalmente incompatibles coas clasificacións urbanísticas municipais. A realidade é que a Xunta de Galicia está a favorecer a implantación de parques eólicos de forma indiscriminada dentro das Áreas de Desarrollo Eólico, rodeando os núcleos con turbinas que acadan unha altura de case tres veces a catedral de Santiago e deixando ás aldeas sen horizontes, incumprindo de facto o Convenio europeo da Paisaxe que incide no dereito da cidadanía a ser consultada sobre os obxectivos de calidade paisaxística. Isto incide directamente no benestar e na saúde das familias que viven e residen nos núcleos rurais afectados, que vén condicionada as súas vidas, o seu espazo vital e os seus horizontes, polos intereses de empresas alleas que só buscan explotar un recurso co mínimo custo e maximizando beneficios, á costa dás familias e dos recursos comúns de todas as persoas e familias galegas.

Por outra banda, o contido do Plan Sectorial Eólico de Galicia nunca chegou a publicarse no DOG para público e xeral coñecemento das súas afeccións, cos conseguintes prexuizos que se están a ocasionar arestora para as familias que viven e residen nos núcleos rurais de Galicia, que descoñecen na meirande parte dos casos as afeccións eólicas que teñen á beira das súas casas e terras (o seu medio de vida), vulnerándose así o artigo 9.3 da Constitución española que refírese a un principio tan básico dunha Democracia como é a publidade das normas. Así temos o caso de que os Plans urbanísticos municipais sí se publica o contido íntegro dos seus textos nos boletíns oficiais, pero o Plan Sectorial eólico de Galicia, de carácter supramunicipal e máxima incidencia territorial non.

Polo tanto, a declaración de utilidade pública solicitada pola empresa promtora carece de xustificación, xa que non pode amparar proxectos industriais que se desarrollan ao abeiro dunha planificación sectorial eólica que vulnera de facto a Lei 21/2013, de 9 de decembro de avaliación ambiental.

**Ademais a mercantil promotora non xustifica a declaración de interés autonómico do proxecto eólico**, que non deixa de ser outro proxecto eólico máis, dos moitos que se están a tramitar arestora en Galicia. Estariamos ante un caso de fraude de lei e desviación de poder que non debera ser amparada pola Dirección Xeral de Planificación Enerxética e Recursos Naturais, órgano substantivo.

Por outra banda, a RESOLUCIÓN do 1 de marzo de 2022, da Dirección Xeral de Planificación Enerxética e Recursos Naturais, pola que se someten a información pública a solicitude de autorización administrativa previa, a autorización administrativa de construción, o estudo de impacto ambiental, o proxecto sectorial (proxecto de interese autonómico) e a solicitude de declaración de utilidade pública, en concreto, das instalacións do parque eólico Paraño Oeste, así como a das súas infraestruturas de evacuación, situado nos concellos de Forcarei (Pontevedra) e Beariz (Ourense) e promovido por Eólica Galenova, S.L.U. (expediente IN661A DXIEM-02/11) **non se xustifica a declaración do proxecto como iniciativa empresarial prioritaria**. Non se explican os motivos que fundamentan a prioridade desta iniciativa empresarial, nin o interés autonómico do proxecto. As circunstancias estratéxicas deberan estar debidamente xustificadas no proxecto, o que non é o caso.

* **Ausencia do estudo do potencial eólico entre a documentación sometida a exposición pública.**

A pesar de que a mercantil promotora indica literalmente:

“*La idoneidad de la localización elegida queda justificada por las siguientes razones:*

* El Parque Eólico Paraño Oeste se situará dentro del ADE “Paraño”, recogida en el Plan Sectorial Eólico de Galicia.*

* Como queda debidamente justificado en el estudio de potencial eólico realizado, el emplazamiento dispone de recurso eólico suficiente”*, sen embargo, parece que tiveramos que dar por feito que o recurso eólico existe, pero en ningún caso se acredita nin se xustifica, xa que o estudo do potencial eólico non se aporta coa documentación do proxecto.

* **Ausencia de retorno social do proxecto industrial eólico:**

Indica a mercantil promotora:

*“El aspecto laboral se ha* potenciado *al máximo en el planteamiento del Proyecto, de forma que se realizará la mayor parte posible de trabajos de montaje, instalación y mantenimiento basándose en subcontratos y acuerdos establecidos con empresas radicadas en la zona. El volumen de puestos de trabajo generados es grande en las etapas de fabricación, montaje, instalación y puesta en marcha y algo menor para los años sucesivos (gestión, operación y mantenimiento…”.*

Sen embargo, a mercantil promotora non contifica nin identifica en ningún momento cales van a ser eses postos de traballo, referíndose a suposta xeración de emprego de forma xenérica e nos termos indicados. Na realidade a cidadanía ben sabe que este traballo é puntual e temporal só durante a fase de construción do parque. É emprego temporal e baixa calidade.

* **Afección significativa, severa e prexuizos irreparables para a Paisaxe e á biodiversidade:**

O parque eólico e a súa infraestrutura de evacuación fragmenta os hábitats, os ecosistemas e implica directamente a perda de biodiversidade. Pero non é só este parque. Existen outros parques no mesmo ámbito xeográfico. O parque proxectado transforma as paisaxes de mosaicos agro –forestais nunha paisaxe inhóspita de marcado carácter industrial inzada de muíños e liñas de alta tensión.

Por outra banda, o proxecto afecta de maneira irreversible a lugares identitarios para a poboación e as familias que viven, residen e/ou traballan no ámbito xeográfico do parque e que resultan obviadas pola mercantil promotora: O Casteliño no Monte Alén, Oural, Nove Fontes, As Chouzas, A Costoia, A Chaira, A Raia, Porto do Carro, A Costoia, Xallaza, Cotón do Petón, Monte Chao, Outeiro do Lobo, O Ceo, O Pico, Monte do Peón, Monte Besticovo, Coto de Portela de Albite, As Chouzas, Serra do Candán, Montes do Testeiro, Serra do Cando, Serrón, A Devesa, A Chaira, Porto do Carro, As Perces, A Raia, Oural, A Obra.…etc.

Por outra banda existen varios núcleos de poboación próximos ao parque que se verán moi afectados con un importante impacto paisaxístico e visual. As familias destes núcleos veranse afectadas no seu benestar cotiá: A Abeleira, Alén, A Ermida, Busto, Os Liñares, Beariz, Doade, Framia, A Ermida, Lebozán, Xirazga, Santa María de Presqueiras, Santiago de Pardesoa…

Cómpre ter en conta que a altura dos aeroxeradores é bastante importante, 180 metros.

Todas as infraestruturas proxectadas situaranse na leira con referencia catastral 32012A03200933 (polígono 32, parcela 933 de Beariz), onde se sitúa tamén a subestación 30/220 kV do Parque Eólico Paraño Oeste onde está prevista a conexión, isto é, na paraxe identitaria da zona Outeiro do Lobo Polígono 32 Parcela 280 Regueiro. Beariz (Ourense), incidindo directamente nos núcleos de Alén, Correa, Framia, Doade e Abeleira, en Beariz e nos núcleos de Devesa de Arriba e Devesa de Abaixo, en Forcarei con afección ao Monte Devesa e Monte Chan. Afección non avaliada sobre os recursos hídricos do Regueiro e ao rego dá Ínsua. Afección ao núcleo de Pousada e ao lugar Fixo – Pardesoa e a Portela de Lamas – Pardesoa. A mercantil promotora obvia estes impactos.

Ao anterior hai que engadir a presenza doutras infraestruturas xa existentes como as estradas, outros parques eólicos, liñas de alta tensión e os vieiros de nova apertura 6.966 metros, preto duns 7 km a construír e uns 2.940 metros a acondicionar cos conseguintes sobreanchos que fragmentarán o territorio coa conseguinte perda de biodiversidade.

Por outra banda, a afección urbanística das infraestruturas é considerable e ten un impacto considerable en canto á súa superficie.

Outros parques eólicos que fragmentan o territorio e os hábitats coa conseguinte perda de biodiversidade:

Proxecto Sectorial Parque Eólico Serra do Cando, aprobado definitivamente o 8.04.1999 (Forcarei).

 Proxecto Sectorial Parque Eólico Monte Seixo- Cando, aprobado definitivamente o 8.04.1999 (Forcarei).

 Proxecto Sectorial Parque Eólico Outeiro do Coto, aprobado definitivamente o 8.03.2001 (Forcarei).

 Proxecto Sectorial Parque Eólico Ameixeiras e Testeiros, aprobado definitivamente o 25.10.2001 (Forcarei).

 Proxecto Sectorial Parque Eólico Masgalán-Campo do Coco, aprobado definitivamente o 22.11.2001 (Forcarei).

A mercantil promotora obvia os parques eólicos solicitados e os que están en tramitación.

Por outra banda, o parque prevé a súa conexión á liña de 220 kV Sub. Albarellos a P.E. Cando, autorizada mediante Resolución do 8 de xullo de 1999, dá Dirección Xeral de Industria (Expediente IN407A 98/163-3 AT), na que se declara así mesmo a utilidade pública do proxecto.

A liña ten a súa orixe na subestación Albarellos 220 kV (C. H. Albarellos) e final na subestación do Parque Eólico Cando. De acordo co Proxecto autorizado, a liña ten unha lonxitude total de 21.829 metros, en configuración simple circuíto con condutor A-455 (agora 402-A Ou1/52- ST1A) e cable de protección- comunicacións OPGW-94/32).

Esta liña discorre próxima ao parque eólico e a conexión prevé realizarse mediante a instalación dun apoio intermedio (denominado N2) entre os apoios nº 41 e 42 da liña existente, e un van aéreo destensado entre o devandito apoio N2 e un apoio de paso aéreo / subterráneo (apoio N1), do que partirá un tramo subterráneo ata a subestación transformadora 30/220 kV do Parque Eólico Paraño Oeste.

Sen embargo, a mercantil promotora non avalía os impactos da liña de alta Tensión Subestación Albarellos ao parque eólico Cando, a pesar de formar parte do actual proxecto eólico.

* **Afección severa e prexuizos irreversibles para as Áreas de Interés paisaxístico ( AEIP):**

Serra do Candán e Montes Testeiros, Serra do Cando e Serra do Suído.

* **Incremento do Feísmo Paisaxístico e afección severa ao Camiño de Santiago, ao turismo e á hostalería:**

O camiño de Santiago, “Camiño do Sudeste-Vía da Prata”, verase afectado por un maior impacto visual e paisaxístico co conseguinte incremento do feísmo paisaxístico que incidiría proporcionalmente no turismo e na hostalería, afeccións non avaliadas pola mercantil promotora.

Cómpre ter en conta ademáis os impactos severos que se prevén sobre elementos do patrimonio cultural e arqueolóxico como GA36018057 Campo da Mámoa/Mámoa de Fixó, GA36018090 Túmulo 3 Campo de Mámoa e GA32011017 Mámoa da Portela de Alvite.

* **Afección severa a miradoiros:**

O Curro

Alto dá Cruz doSeixo

Outeiro do Coto

Miradoiro de Limeres

As Ameixeiras

Miradoiro de Pedrouzos

Alto do Candán

O Castelón

Miradoriro do Monte Coco

* **Afección severa aos roteiros de sendeirismo:**

PRG113

PRG135

Roteiro de Avión -Serra do Suido

Roteiro M. Gobras a M. Monte de Coco

Roteiro de Avión a Miradoiro dás Tres Rías.

* **Afección ás áreas recreativas:**

Área recreativa Coto Pereira, preto de Doade, área recreativa de Barcia…

* **Afección moi severa e prexuizos significativos para os recursos hídricos. Vulneración flagrante da Directiva Marco dá Auga (DMA). AUSENCIA DUN ESTUDO HIDROLÓXICO E HIDROXEOLÓXICO QUE GARANTA A CALIDADE DAS MASAS DE AUGA SUPERFICIAIS E SOTERRADAS E A NON AFECCIÓN AOS ACUÍFEROS:**

A mercantil pormotora obvia as captacións de auga para o uso humano e agrogandeiro e a multitude de manancias e fontes que hai na poligonal do parque eólico e no traxecto da liña de evacuación.

Existe unha afección significativa para unha serie de cauces como: o rego de Ponche Pedriña, o rego Longo de Alonso, o rego de Porto do Carro, o regueiro de Avia, a regata Vicenza e o rego do Xisto.

O rego Longo de Alonso (nas proximidades do aeroxerador 1 entre leste e o aeroxerador 6) vai a sofrir un impacto severo polas gabias de cableado.

O estudo hidrolóxico realizado pola empresa é moi deficiente e obvia a meirande parte dos cauces innominados e fontes que nacen na área de implantación do proxecto.

Cauces innominados e obviados pola mercantil promotora:

1.- Cauce que nace na Portela de Lamas – Pardesoa, polígono 100, parcela 98 e que atravesa a paraxe dos Montes de Pardesoa, en Forcarei en dirección ao Monte do Sixto, parcela 1046, en Forcarei.

2.- Cauce innominado que nace aproximadamente no polígono 500, parcela 407 nos montes de Pardesoa, en Forcarei e continua o seu devagar cara a paraxe de Fociño. Atravesa o lugar de Fixo –Pardesoa, en Veiga Eira e o núcleo do Sixto configurando un pequeno val fluvial.

3.- Outro rego innominado, que nace no Cotón do Petón e aflora no lugar de Pousada – Pardesoa atravesando este ata a Cima das Casas, en Forcarei.

4.- O rego Vicenza que nace no Monte Penalva, Polígono 102 Parcela 571 no municipio de Forcarei.

5.- Outro rego innominado que aflora aproximadamente no polígono 500, parcela 407 dos Montes de Pardesoa e que da lugar ao val fluvial da paraxe de Alargo.

6.- Outro rego innominado que aflora no Polígono 117 Parcela 595, do Monte Pardesoa, en Forcarei e que conformaría o val fluvial do Monte Alén Polígono 32 Parcela 937 e dá lugar ao rego de Avia.

7.- A nascencia do rego do Carro Polígono 500 Parcela 407 no Monte de Pardesoa en Forcarei e que configura o val fluvial de Polígono 32 Parcela 945 MONTE BOUZA. BEARIZ (OURENSE)

8.- Outro rego innominado aflora parello ao camiño de Beariz, polígono 31 parcela 9003, e que da lugar ao rego Largo de Alonso e que conforma un pequeño val fluvial que acada as paraxes de Couselo e Acibedo.

9.- Outro rego innominado aflora no Polígono 117 Parcela 453 do Monte Pousada, en Forcarei e que dá lugar ao Regueiro, val fluvial de alto valor ambiental.

10.- Destaca a Fonte Couso que afloraría na parcela 401, no municipio de Forcarei. Outras fontes: Fonte da Costoia, Fonte da Vidro, Fonte da Obra, Fonte da Serra, Fonte Cavado, Fonte Alta do Chapeo, Nove Fontes…

11.- Ao pé do Outeiro do Lobo nace Polígono 32 Parcela 280 fórmase o Regueiro, en Beariz. Á beira do Outeiro do Lobo está a paraxe O Ceo e o rego Donsueiro.

12.-Ao pé da Laxa dos Cabaleiros existe unha vaguada onde aflora o rego de Ponte Pedriña

* **Afección severa e prexuizos irreversibles para humidais, brañas e turbeiras:**

A mercantil promotora obvia o impacto sobre humidais, brañas e turbeiras. Cómpre ter en conta que as infraestruturas afectan de forma irreversible a estes espazos. Ademais os aeroxeradores aséntanse prácticamente sobre humidais, brañas e lagoas. A propia toponimia xa indica que estamos en presencia de humidais, Brañas e Lagoas. A afección aos recursos hídricos é irreversible. As importantes remocións de toneladas de terra para a instalación das cimentacións e plataformas dos aeroxeradores pode romper acuíferos e afectar seriamente ás masas de auga soterradas. Os humidais son fontes de vida, xa que o 40 % das especies do mundo viven ou se reproducen nestes espazos. Tamén son fonte de auga limpa e de alimento, de feito, unha de cada sete persoas depende dos humidais para o seu sustento. Os servizos que brindan os humidais son incalculables e insubstituíbles.

**Existe unha afección importante á Fonte Alta do Chapeo, posto que como non consta no Inventario de Humidais de Galicia tampouco está delimitado, polo que se descoñece o grao de afección das infraestruturas eólicas e como lle afectará a remoción de terras e rochas das cimentacións eólicas á drenaxe do humidal.**

**Existen outros humidais obviados pola mercantil promotora como as Brañas e Regueiro de Monte Pousada (Forcarei), Brañas do Monte Pardesoa, Lamas…etc**

Centos de hectáreas de lagoas, lagos, brañas, xunqueiras, bosques húmidos e turbeiras están en serio risco de desaparición por mor da expansión denscontrolada de eólicos en Galicia. En Galicia só hai 5 humidais protexidos ao abeiro do Decreto 110/2004, do 27 de maio. Posteriormente no ano 2008 a Xunta de Galicia aprobaba o Decreto 127/2008, do 5 de xuño, polo que se desenvolve o réxime xurídico dos humidais protexidos e se crea o Inventario de humidais de Galicia, vixente na actualidade.

Desde o ano 2008, data de creación do Inventario como rexistro público de consulta dos humidais, a Xunta abandonouno por completo e non se molestou en inventariar debidamente os humidais galegos incumprindo de cheo a Directiva 2000/60/CE, pola que e establece un marco comunitario de actuación no ámbito da política de augas (en diante DMA).

O obxectivo ambiental da DMA é *“establecer un marco para a protección das augas superficiais continentais, as augas de transición, as augas costeiras e as augas subterráneas que preveña todo deterioración adicional e protexa e mellore o estado dos ecosistemas acuáticos e, con respecto ás súas necesidades de auga, dos ecosistemas terrestres e humidais directamente dependentes dos ecosistemas acuáticos”.*

A inscrición dun humidal no Inventario de humidais de Galicia deixará constancia, como mínimo da súa dentificación, denominación e descrición, codificación e denominación do humidal, descrición xeral do humidal, tipoloxía, localización e superficie, localización xeográfica, administrativa e hidrolóxica, superficie do humidal, hábitats, vexetación e flora, fauna, réxime de protección, plans e medidas de conservación, estado de conservación e cartografía.

Ao non delimitarse debidamente os humidais do Inventario difícilmente se poden identificar, controlar e moito menos cumprir cos obxectivos de calidade destas masas de auga que esixe a DMA e por tanto, xa non habería ningún obxectivo ambiental que cumprir, abandonando a súa sorte estes espazos que prestan grandes e valiosos servizos ecosistémicos.

O desleixo da Xunta de Galicia con respecto aos humidais e de tal envergadura que na praxe a cidadanía ten que pasar polo que indican as empresas nos proxectos, sen poder constatar a veracidade do que neles se realta. As obras de construción dos parques eólicos sobre estes espazos ou con afección aos mesmos, provoca a desaparición dos valores naturais destes. A apertura de viais, as cimentacións dos muíños, as gavias de cabreado, a construción das subestasións eléctricas, as liñas de evacuación e os centros de seccionamento están a provocar a framentación e drenaxe destas zonas húmidas con un impacto ambiental irreversible e inasumible nunha época de crise climática como a actual.

As turbeiras son importantes sumidoiros de carbono e por tanto son cruciais para facer fronte a unha emerxencia climática que está a acelerar a perda de biodiversidade. Os humidais están a desaparecer máis rápido que ningún outro ecosistema e a implantación de parques eólicos non seu ámbito xeográfico non é a solución adecuada para contribuír ao cambio climático. Existen numerosas zonas de humidais, xuncais, brañas e lagoas e directamente afectadas polos aeroxeradores. En consoancia co artigo 21 da Lei 7/2021, do 20 de maio, de cambio climático e transición enerxética, relativo á consideración do cambio climático na planificación e xestión territorial e urbanística, así como nas intervencións no medio urbano, na edificación e nas infraestruturas do transporte, os humidais, as brañas e as lagoas, ao igual que as nascencias dos ríos deberan ser consideradas zonas de sensibilidade e exclusión de infraestruturas eólicas, pola súa importancia para a biodiversidade, conectividade e provisión de servizos ecosistémicos.

* **Afección moi severa e prexuizos irreparables para a Rede Natura 2000 e a súa coherencia. Falla de conectividade ecolóxica entre os ecosistemas. Cómpre ter en conta que as especies non entenden de límites xeográficos e que o mantemento da conectividade ecolóxica é fundamental para o mantemento dos ecosistemas e da coherencia da propia Rede.**

**O proxecto industrial non xustifica a necesaria conservación da conectividade ecolóxica entre os espazos da Rede Natura afectados, isto é, ZEC e ZEPVN Serra do Candán, e a ZEC e ZEPVN Serra do Cando incluídos na Rede Natura 2000.**

***Serra do Candán***

**Código ZEC**

ES1140013

**Rexión**

Atlántica

**Data declaración LIC**

29 de decembro de 2004.[Decisión da Comisión do 7 de decembro de 2004](https://www.boe.es/doue/2004/387/L00001-00096.pdf), pola que se aproba a lista de lugares de importancia comunitaria da rexión bioxeográfica atlántica.

**Data declaración ZEC**

31 de marzo de 2014. [Decreto 37/2014](http://www.xunta.es/dog/Publicados/2014/20140331/AnuncioCA02-270314-0001_gl.pdf), do 27 de marzo de 2004, polo que se declaran zonas especiais de conservación os lugares de importancia comunitaria de Galicia e se aproba o Plan director da Rede Natura 2000 de Galicia.

**Instrumentos de planificación**

Plan director da Rede Natura 2000. [Decreto 37/2014](http://www.xunta.es/dog/Publicados/2014/20140331/AnuncioCA02-270314-0001_gl.pdf)

**Concellos**

Forcarei, Lalín, Silleda, Beariz e O Irixo.

**Superficie**

10.699 ha.

**Situación**

Na zona centro-sudoeste de Galicia, na denominada Dorsal Galega. Nesta serra atópase o nacemento dos ríos Lérez, Umia e de varios tributarios do Deza. Está relativamente próxima ao río Ulla e ao río Miño. Localidades de referencia: Andón, Aciveiro, Berrozo, Fixó, Vilariño e Codesás (Forcarei); Refoxos, Laro, Parada, Zobra e A Trigueira (Lalín); A Ermida (Beariz); Regueiro (Boborás); Subirol (O Irixo).

**Outras figuras de protección**

* Zona de Especial Protección dos Valores Naturais “Serra do Candán”, de 10.699 ha.

**Tipos de hábitats do Anexo I da Directiva 92/43/CEE**

|  |  |  |
| --- | --- | --- |
| **Código** | | **Denominación** |
| 3260 |  | Ríos dos pisos basal a montano con vexetación de *Ranunculion fluitantis* e de *Callitricho-Batrachion* |
| 4020 |  | Queirogais húmidos atlánticos de zonas temperadas de *Erica ciliaris* e *Erica tetralix* |
| 4030 |  | Queirogais secos europeos |
| 6220 |  | Zonas subestépicas de gramíneas e anuais do *Thero-Brachypodietea* |
| 6410 |  | Prados con molinias sobre substratos calcáreos, turbosos ou arxilo-limosos(*Molinion caeruleae*) |
| 6430 |  | Megaforbios eutrofos hidrófilos das orlas de chaira e dos pisos montano a alpino |
| 6510 |  | Prados pobres de sega de baixa altitude (*Alopecurus pratensis, Sanguisorba officinalis*) |
| 7110 |  | Turbeiras altas activas |
| 7140 |  | 'Mires' de transición |
| 7150 |  | Depresións sobre substratos turbosos do *Rhynchosporion* |
| 8130 |  | Desprendementos mediterráneos occidentais e termófilos |
| 8220 |  | Encostas rochosas silíceas con vexetación casmofítica |
| 8230 |  | Rochedos silíceos con vexetación pioneira do *Sedo-Scleranthion* ou do *Sedo albi-Veronicion dillenii* |
| 8310 |  | Covas non explotadas polo turismo |
| 91E0 |  | Bosques aluviais de *Alnus glutinosa*e *Fraxinus excelsior* (*Alno-Padion, Alnion incanae, Salicion albae*) |
| 9230 |  | Carballeiras galaico-portugueses con *Quercus robur* e *Quercus pyrenaica* |
| 9260 |  | Soutos |
| 9380 |  | Acevedos |

**Especies do Anexo II da Directiva 92/43/CEE**

|  |  |  |
| --- | --- | --- |
| **Flora** | **Invertebrados** | **Peixes** |
| *Narcissus cyclamineus* | *Cerambyx cerdo* | *Chondrostoma polylepis* |
|  | *Euphydryas aurinia* |  |
|  | *Geomalacus maculosus* |  |
|  | *Lucanus cervus* |  |
|  | *Margaritifera margaritifera* |  |
|  | *Oxygastra curtisii* |  |

|  |  |
| --- | --- |
| **Anfibios/Réptiles** | **Mamíferos** |
| *Chioglossa lusitanica* | *Barbastella barbastellus* |
| *Discoglossus galganoi* | *Galemys pyrenaicus* |
| *Lacerta schreiberi* | *Lutra lutra* |
|  | *Myotis bechsteinii* |
|  | *Myotis myotis* |
|  | *Rhinolophus ferrumequinum* |
|  | *Rhinolophus hipposideros* |

***Serra do Cando***

**Código ZEC**

ES1140014

**Rexión**

Atlántica

**Data declaración LIC**

29 de decembro de 2004. [Decisión da Comisión do 7 de decembro de 2004](https://www.boe.es/doue/2004/387/L00001-00096.pdf), pola que se aproba a lista de lugares de importancia comunitaria da rexión bioxeográfica atlántica.

**Data declaración ZEC**

31 de marzo de 2014. [Decreto 37/2014](http://www.xunta.es/dog/Publicados/2014/20140331/AnuncioCA02-270314-0001_es.pdf), do 27 de marzo de 2004, polo que se declaran zonas especiais de conservación os lugares de importancia comunitaria de Galicia e se aproba o Plan director da Rede Natura 2000 de Galicia.

**Instrumentos de planificación**

Plan director da Rede Natura 2000. [Decreto 37/2014](http://www.xunta.es/dog/Publicados/2014/20140331/AnuncioCA02-270314-0001_es.pdf)

**Concellos**

Cerdedo, Cotobade, Forcarei, A Lama e Beariz.

**Superficie**

5.458 ha.

**Situación**

Na zona centro-sudoeste de Galicia, na denominada Dorsal Galega. Nesta serra atópase o nacemento dos ríos Verdugo e Almofrei (este último tributario do Lérez). Está relativamente próxima ao río Lérez e ao río Avia, afluente do Miño. Localidades de referencia: Cerdedo, Chamadoira, Limeres, Cavadosa e Meilide (Cerdedo); Caroi, Valongo e Augas Santas (Cotobade); Alfonsín, Devesa de Arriba, Pousada, Pardesoa e Sisto (Forcarei); Escuadra, Antas, Covelo, Cambeses, Gabián, Cernedo e A Barcia (A Lama); Xigarza e Doade (Beariz).

**Outras figuras de protección**

* Zona de Especial Protección dos Valores Naturais “Serra do Cando”, de 5.458 ha.

**Tipos de hábitats do Anexo I da Directiva 92/43/CEE**

|  |  |  |
| --- | --- | --- |
| **Código** | | **Denominación** |
| 3130 |  | Augas estancadas, oligotróficas ou mesotróficas con vexetación de *Littorelletea uniflorae* e/ou *Isoeto-Nanojuncetea* |
| 3260 |  | Ríos dos pisos basal a montano con vexetación de *Ranunculion fluitantis* e de *Callitricho-Batrachion* |
| 4020 |  | Queirogais húmidos atlánticos de zonas temperadas de *Erica ciliaris* e *Erica tetralix* |
| 4030 |  | Queirogais secos europeos |
| 6220 |  | Zonas subestépicas de gramíneas e anuais do *Thero-Brachypodietea* |
| 6410 |  | Prados con molinias sobre substratos calcáreos, turbosos ou arxilo-limosos(*Molinion caeruleae*) |
| 6430 |  | Megaforbios eutrofos hidrófilos das orlas de chaira e dos pisos montano a alpino |
| 6510 |  | Prados pobres de sega de baixa altitude (*Alopecurus pratensis, Sanguisorba officinalis*) |
| 7110 |  | Turbeiras altas activas |
| 7140 |  | 'Mires' de transición |
| 7150 |  | Depresións sobre substratos turbosos do *Rhynchosporion* |
| 8130 |  | Desprendementos mediterráneos occidentais e termófilos |
| 8220 |  | Encostas rochosas silíceas con vexetación casmofítica |
| 8230 |  | Rochedos silíceos con vexetación pioneira do *Sedo-Scleranthion* ou do *Sedo albi-Veronicion dillenii* |
| 8310 |  | Covas non explotadas polo turismo |
| 91E0 |  | Bosques aluviais de *Alnus glutinosa*e *Fraxinus excelsior* (*Alno-Padion, Alnion incanae, Salicion albae*) |
| 9230 |  | Carballeiras galaico-portugueses con *Quercus robur* e *Quercus pyrenaica* |

**Especies do Anexo II da Directiva 92/43/CEE**

|  |  |  |
| --- | --- | --- |
| **Flora** | **Invertebrados** | **Peixes** |
|  | *Cerambyx cerdo* | *Rutilus arcasii* |
|  | *Euphydryas aurinia* |  |
|  | *Geomalacus maculosus* |  |
|  | *Lucanus cervus* |  |
|  | *Oxygastra curtisii* |  |

|  |  |
| --- | --- |
| **Anfibios/Réptiles** | **Mamíferos** |
| *Chioglossa lusitanica* | *Barbastella barbastellus* |
| *Discoglossus galganoi* | *Galemys pyrenaicus* |
| *Lacerta schreiberi* | *Lutra lutra* |
|  | *Myotis bechsteinii* |
|  | *Myotis emarginatus* |
|  | *Myotis myotis* |
|  | *Rhinolophus ferrumequinum* |
|  | *Rhinolophus hipposideros* |

* **Afección severa e irreversible ao benestar dás familias que viven, residen e traballan nos núcleos rurais afectados:**

Cómpre ter en conta que a mercantil promotora só avalía as afeccións, e aínda así de maneira insuficiente, para as poboacións máis próximas e obviando o resto de núcleos que están dentro da poligonal do parque, entendendo esta como a superficie afectada por este. A altura dos aeroxeradores e a súa proximidade aos núcleos habitados implica unha particular afección sobre o benestar e a saúde das familias afectadas. Cómpre indicar tamén a presencia doutros parques eólicos na entorna, que tamén se atopan na cunca visual deste parque, coa conseguinte acumulación de afeccións. A mercantil promotora recoñece impactos significativos para os núcleos de poboación afectados polo p.e. Paraño Oeste: ruidos dás voaduras puntuais durante a fase de execución do parque, contaminación acústica e electromagnética durante o funcionamento, ou efecto de “sombra” dás pás, alteracións das sinais de radio e televisión… etc. Ao que hai que engadir o impacto paisaxístico co que hai que convivir o resto dá vida…

O núcleo de Portela de Lamas (Forcarei) está afectado polo aeroxerador PÑW-01 a 946 metros.

Beariz (Beariz) está afectada polo aeroxerador PÑW-10 a 1340 metros.

Distínguense como núcleos de poboación máis próximos A Abeleira, Alén e A Ermida a unhas distancias da instalación proxectada duns 0,74, 0,75 e 0,82 km respectivamente.

Outras poboacións máis próximas ás infraestruturas son Busto e A Bouza, xunto con outras de maior tamaño como Doade e Beariz. Ao norte da instalación tamén se sitúa algunha poboación próxima como é A Ermida, Pousada e Pardesoa.

Destacar o caso dos núcleos de Devesa de Arriba e Abeleira que sofrirán o impacto acústico tanto do parque eólico Paraño Oeste como do Monte Seixo-Cando Ampliación. Se temos en conta que o máximo de ruído que prevé a normativa para unha institución hospitalaria son os 30 dB, estes núcleos ao igual que os demais van a ser gravemente prexudicados, tendo en conta que o nivel de potencia acústica que baralla a empresa para todos os aeroxeradores incluidos na análise de efectos sonoros acumulativo é de 106,05 dB de potencia acústica.

(Real Decreto 1367/2007, do 19 de outubro, polo que se desenvolve a Lei 37/2003, do 17 de novembro, do ruído, no referente a zonificación acústica, obxectivos de calidade e emisións acústicas, de 65 db(A) no período de día e tarde (de 07:00 h a 23:00 h) e de 55 db(A) en período de noite (de 23:00 h a 07:00 h).

* **ÉXODO POBOACIONAL PARELLO Á INSTALACIÓN DE INDUSTRIAS AGRESIVAS COA ENTORNA E CO MEDIO AMBIENTE. PRESIÓN INDUSTRIAL EXCESIVA:**

Impacto non avaliado pola mercantil promotora. O interés público e a utilidade social do proxecto carece de base e xustificación. Así o acredita o forte rexeitamento social á instalación masiva de parques eólicos nos núcleos rurais de Galicia. Nun rural no que a Xunta de Galicia permiten inzar muíños en calquer lugar, como así o acredita o feito de que na mesma área xeográfica existan máis instalacións eólicas.

**\*Ausencia dun inventario ambiental serio e cumprindo co esixido no artigo 35 e Anexo VI da Lei 21/2013, do 9 de decembro, de avaliación ambiental: deficiencia do estudo da fauna, da flora, da biodiversidade…**

**\*A promotora obvia a importancia micolóxica da área de afección do proxecto.**

\***A promotora obvia a importancia económica e ambiental da apicultura do lugar de afección do proxecto.**

* **VULNERACIÓN FLAGRANTE DA LEI 7/2012, DE 28 DE XUÑO DE MONTES DEGALICIA.ELIMINACIÓN DA MULTIFUNCIONALIDADE DO MONTE.**

O monte é un sector estratéxico na economía galega que contribue a mitigar o cambio climático e á descarbonización da economía. Aspecto non avaliado pola promotora. A mercantil promotora non avalía o impacto da estación eólica e as súas infraestruturas de evacuación sobre o benestar das familias dos núcleos habitados e o posible éxodo poboacional que se pode dar derivado da manchea de estacións eólicas que hai no territorio e outras infraestruturas, que dificultan a vida no rural e a sustentabilidade e viabilidade das explotacións forestais e agro – gandeiras (fomentando o feito coñecido como despoboamento do rural ou España baleirada). A este respecto debera informar a Dirección Xeral Xeral de Defensa do Monte da Consellería de Medio Rural da Xunta de Galicia e á luz da exposición de motivos e o artigo 5 da Lei 7/2012, de 28 de xuño se informe sobre a prevalencia do uso forestal sobre o uso eólico e a incompatibilidade deste, dentro da superficie afectada pola poligonal do parque eólico, en tanto en canto como ben di a exposición de motivos da referida lei, o monte galego é unha fonte de riqueza que xera emprego estable, descarboniza a economía, cumpre co protocolo de Kioto e realiza unha contribución importante ao PIB galego.

Como ben indica o artigo 25 da Lei 7/2021, do 20 de maio, de cambio climático e transición enerxética, relativo ao “Desenvolvemento rural: política agraria, política forestal e enerxías renovables”:

*“O Goberno incorporará na aplicación da Política Agraria Común, así como noutras estratexias, plans e programas en materia de política agraria e de desenvolvemento rural, e no Plan Forestal Español, medidas encamiñadas a reducir a vulnerabilidade ao cambio climático dos chans agrícolas, dos montes e dos chans forestais e para facilitar a preservación dos mesmos, entre elas, a elaboración dun mapa de vulnerabilidade, así como a avaliación e promoción de sistemas agrícolas e prácticas de xestión forestal sostibles para aumentar a súa resiliencia fronte ao cambio climático, que fomentarán en todo caso as sinerxias coa redución de emisións de gases de efecto invernadoiro nestes ecosistemas”.*

A relevancia dos usos do monte maniféstase no número de montes veciñais en man común:

1310 De Bouza Beariz (Beariz) A Bouza 30/11/1976

1314 De Alén Xirazga (Beariz) Alén 30/11/1976

1317 Peniñas, Pico, Rego do Couto e Lomba (Beariz) Alvite 30/11/1976

1321 Oural e Costa Lebozán (Beariz) Lebozán y Busto 30/11/1976

1328 De Abeleira Xirazaga (Beariz) A Abeleira 30/11/1976

2703 Fixó e Pardesoa (Forcarei) y Pardesoa 16/12/1975

2704 Lamas Pardesoa (Forcarei) Lamas 16/12/1975

2706 Pousada Pardesoa (Forcarei) Pousada 25/05/1976

2708 Sixto Pardesoa (Forcarei) Sixto 25/05/1976

* **AFECCIÓN SEVERA E PREXUIZOS SERIOS E IRREPARABLES PARA AS EXPLOTACIÓNS AGRO-GANDEIRAS DA ÁREA DE AFECCIÓN DO PROXECTO:**

A estación eólica e as súas infraestruturas de evacuación fragmentan as explotacións agro –gandeiras coa conseguinte perda da base territorial destas e a perda de rendementos. A fragmentación que produce a infraestrutura eólica resulta incompatible cos obxectivos da Política agraria comunitaria (PAC). A empresa promotora non avaliou os impactos do proxecto sobre destas explotacións económicas e como repercute a estación eólica nas economías familiares dos núcleos afectados.

É por tanto un proxecto industrial agresivo non só coa paisaxe senón tambén incompatible co medio de vida e o benestar das familias porque implica unha tranformación severa e incluso agresiva para o seu sustento económico e á base das economías familiares do rural afectado.

* **Prexuizos significativos e danos irreversibles para os hábitats prioritarios e de interés comunitario:**

4030 Brezais secos europeos, 4020\* Brezais húmidos atlánticos de zona tépedas de Erica ciliaris e Erica tetralix, 4090 Brezais oromediterráneos endémicos con aliaga, 9230 Carballeiras galaicoportugueses con Quercus robur e Quercus pirenaica, 8230 Rochedos silíceos con vexetación pioneira 91E0\* Bosques aluviais de Alnus glutinosa e Fraxinus excelsior 3110 Augas oligotróficas cun contido de minerais moi baixo 6230\* Formacións herbosas con Nardus 8220 Ladeiras e saíntes rochosos silíceos con vexetación casmofítica 3150 Lagos e lagoas eutróficos naturais, con vexetación Magnopotamion ou Hydrocharition 5110 Formacións estables xerotermófilas de Buxus sempervirens en pendentes rocosas, 6430 Megaforbios eutrofos higrófilos das orlas de chaira e dos pisos montano a alpino, 3170\* Estanques temporais mediterráneos.

O proxecto elimina de forma irreversible unha parte importante destes hábitats vulnerando de forma flagrante a normativa que obriga a súa preservación nun estado de conservación favorable.

* **Prexuizos significativos e irreparables para o bosque de ribeira e o bosque autóctono galego ou ancient wood:**

\*\*Vulneración flagrante da Directiva 92/43/CEE, relativa á Conservación de Hábitats Naturais e da Fauna e Flora Silvestres.

*“Artigo 2 1. A presente Directiva ten por obxecto contribuír a garantir a biodiversidade mediante a conservación dos hábitats naturais e da fauna e flora silvestres no territorio europeo dos Estados membros ao que se aplica o Tratado.* ***2. As medidas que se adopten en virtude da presente Directiva terán como finalidade o mantemento ou o restablecemento, nun estado de conservación favorable, dos hábitats naturais e das especies silvestres da fauna e da flora de interese comunitario”*.**

No presente proxecto a afección aos bosques aluviais de Alnus glutinosa e Fraxinus excelsior Hábitat 91E0\* é moi preocupante, xa que implica a eliminación irreversible de exemplares, contrariamente ao que prescribe a Directiva citada.

Pero tamén é moi preocupante a afección severa e irreversible ás Carballeiras galaico-portuguesas con Quercus robur e Quercus pyrenaica 9230, hábitat non prioritario pero que igualmente existe o deber das Administracións públicas do seu mantemento nun estado de conservación favorable. A afección máis importante e severa prodúcese sobre dos numerosos cauces innominados afectados polas infraestruturas e que están sen codificar.

* **Prexuizos significativos para o Lobo. Plan de Xestión do Lobo de Galicia.**

O proxecto afecta directamente a zonas de encame e puntos de encontro da especie. Así o demostra non só a realidade física senón tamén os numerosos topónimos que referencian a presencia lobeira na zona como Outeiro do Lobo. Existen multitude de referencias á presencia dos puntos de encontro lobeiros e testemuñas desta realidade. Neste sentido este proxecto afecta directamente e de forma irreversible aos hábitats da especie. Falla de avaliación por parte da promotora. Hai que ter en conta que a corta de matogueira e a ocupación do terreo ten impactos significativos para a especie. Non se siguen os criterios dos expertos que indican:

*“• Recoméndase que na fase de planificación dun novo parque eólico (fase proxecto) consúltense as fontes dispoñibles acerca da presenza de mandas de lobos na zona. Desta maneira, tendo en conta os requirimentos da especie e o que se coñece do efecto dos parques eólicos sobre os lobos, poden minimizarse, e mesmo, evitarse impactos negativos sobre este cánido.*

*• É conveniente que durante a planificación dun parque eólico identifíquense as principais manchas de vexetación arbustiva e evítese, na medida do posible, a súa fragmentación e destrución”.*

A totalidade das infraestruturas eólicas fragmentan os hábitats das especies producindo prexuizos significativos para unha especie de marcado carácter territorial. Os lobos son TERRITORIAIS, e os lobos que nun territorio alleo no que non estean abertos a aceptar elementos novos, serán eliminados. O 70% dos lobos que morren por causas naturais o son por esta causa.

O Convenio de Berna relativo á Conservación da Vida Silvestre e o Medio Natural de Europa, foi asinado en Estrasburgo (Francia) en 1979. Este convenio incluíu ao lobo no Anexo II “Especies de fauna estritamente protexidas”, constando as prohibicións correspondentes no seu art. 6. Este Convenio debe o seu valor a tres características fundamentais: o seu carácter xeneralista, a concepción da lista 9 única de especies e a incorporación da política conservacionista na planificación económica.

O artigo 56 da Lei 42/2007 de Patrimonio Natural e da Biodiversidade establece a protección para todas as especies amparadas por tratados e convenios internacionais, como o de Berna, ratificado por España, polo que en caso de non ter dita consideración estariamos ante un incumprimento flagrante das obrigacións derivadas do Convenio de Berna, e da subseguinte Directiva Hábitats 92/43/CEE, en relación a unha especie protexida e de interese comunitario como o Lobo.

* **Prexuizos significativos e incompatibles coa avifauna:**

Circus pygargus

Status de protección legal: Anexo I Directiva Comunitaria 2009/147/CEE

Catálogo Galego de Especies Ameazadas: “Vulnerable”

Catálogo Nacional de Especies Ameazadas:

“Vulnerable”

Circus cyaneus

Status de protección legal: Anexo I Directiva Comunitaria 2009/147/CEE

Catálogo Galego de Especies Ameazadas: “Vulnerable”

Especie en Réxime de Protección Especial

Circaetus gallicus

Status de protección legal: Anexo I Directiva Comunitaria 2009/147/CEE

Especie en Réxime de Protección Especial

Hieraaetus pennatus

Status de protección legal: Anexo I Directiva Comunitaria 2009/147/CEE

Especie en Réxime de Protección Especial que pode supoñer a instalación do parque para esta especie son as posibles colisións cos aeroxeradores.

Milvus migrans

Status de protección legal: Anexo I Directiva Comunitaria 2009/147/CEE

Especie en Réxime de Protección Especial

Aegypius monachus

Status de protección legal: Anexo I Directiva Comunitaria 2009/147/CEE

Catálogo Nacional de Especies Ameazadas:

“Vulnerable”

Gyps fulvus

Status de protección legal: Anexo I Directiva Comunitaria 2009/147/CEE

Especie en Réxime de Protección Especial

Falco peregrinus

Status de protección legal: Anexo I Directiva Comunitaria 2009/147/CEE

Especie en Réxime de Protección Especial

Falco columbarius

Status de protección legal: Anexo I Directiva Comunitaria 2009/147/CEE

Especie en Réxime de Protección Especial

Bubo bubo

Status de protección legal: Anexo I Directiva Comunitaria 2009/147/CEE

Catálogo Galego de Especies Ameazadas: “Vulnerable”

Especie en Réxime de Protección Especial

**Afección severa ao patrimonio cultural e arqueolóxico e a súa descontextualización:**

GA32011004. Mámoa de Os Liñares.

GA32011026. Petroglifo do Casteliño II.

GA32011028. Mámoa do Pión.

GA32011029. Petroglifo 1 do Pión.

GA32011030. Petroglifo 2 do Pión.

GA32011031. Petroglifo 3 do Pión.

GA32011032. Petroglifo 4 do Pión.

GA32011033. Petroglifo 5 do Pión.

GA32011034. Petroglifo 6 do Pión.

GA32011035. Petroglifo 7 do Pión.

GA32011036. Petroglifo 8 do Pión.

GA32011037. Petroglifo 9 do Pión.

GA32011038. Petroglifo 10 do Pión.

GA32011039. Petroglifo 11 do Pión

GA32011040. Petroglifo 12 do Pión.

GA32011041. Petroglifo 13 do Pión.

GA32011044. Petroglifo do Casteliño I.

GA32011045. Gravados do Casteliño III.

GA32011047. Neveira do Casteliño.

GA32011T02. O Casteliño.

GA36018058. A Neveira

Cazoleta 1. Petroglifo 14 do Pión.

Cazoleta 2. Petroglifo 15 do Pión.

Cazoleta 3. Petroglifo 16 do Pión.

Cazoleta 4. Petroglifo 1 do Alto dos Carrís.

Cazoleta 5. Petroglifo 17 do Pión.

Cazoleta 6. Petroglifo 18 do Pión.

Cazoleta 7. Petroglifo 19 do Pión.

Cazoleta 8. Petroglifo 1 de As Perces.

Cazoleta 9. Petroglifo 1 do Monte Peón.

Cazoleta 10. Petroglifo 2 do Monte Peón.

Cazoleta 11. Petroglifo 3 do Monte Peón.

Cazoleta 12. Petroglifo 1 de O Pico.

Cazoleta 13. Petroglifo 2 de As Perces.

Cazoleta 14. Petroglifo 3 de As Perces.

Cazoleta 15. Petroglifo 4 de As Perces.

Cazoleta 16. Petroglifo 5 de As Perces.

Túmulo 1. Túmulo de Porto Ribeiro.

Muiño 1 de Liñares.

Muiño 2 de Liñares.

Muiño 3 de Liñares.

GA32011046. Mámoa do Casteliño.

GA36018089. Túmulo 2 de Campo da Mámoa.

GA36018057. Campo da Mámoa /Mámoa de Fixó. Impacto moi severo e incompatible.

GA36018090. Túmulo 3 de Campo da Mámoa. Impacto moi severo e incompatible.

GA32011017. Mámoa da Portela de Alvite. Impacto moi severo e incompatible.

* **Patrimonio cultural inmaterial: sen avaliar**

**3.- Prexuizos significativos para os chans e o medio ambiente:**

O chan é un recurso natural non renovable e finito cuxo proceso de formación tómase centos de anos. Son unha parte fundamental no equilibrio dos ecosistemas: funciona como filtro e amortiguador ao reter substancias, protexe as augas subterráneas e superficiais contra a penetración de axentes nocivos e transforma compostos orgánicos descompoñéndoos ou modificando a súa estrutura conseguindo a mineralización.

A implantación do parque eólico proxectado alteraría os ciclos bioxeoquímicos dos chans. A degradación que sofren os chans supón unha ameaza á capacidade deste recurso para satisfacer as necesidades das futuras xeracións.

A materia orgánica do chan ou humus é fundamental para manter a estrutura do chan, reter a auga necesaria, actuar como reserva nutritiva e imprescindible para manter a produtividade dá terra. Certos usos do chan, como as cimentacións eólicas, diminuen de forma drástica o contido de materia orgánica do chan. As remocións de toneladas de terra que esixe a implantación do parque eólico proxectado non é cuestión baladí e eses chans non se van a recuperar polo que nun futuro, no caso de implantarse, teremos unha gran área de chan desertificada e erosionada de terro infértil.

Coa implantación das cimentacións dos parques, as excavacións e remocións de toneladas de terras durante a súa instalación, elimínase a materia orgánica dos chans e pérdese a produtividade destes. Non só se produce un cambio de usos (agrícolas de cultivo, de pasteiros ou forestais). Tamén se produce unha transformación urbanística non amparada legalmente, ao quedar os chans erosionados e perder de forma irreversible a súa produtividade orixinaria.

A Lei do chan de Galicia aposta na súa exposición de motivos pola protección territorial e, en particular, pola defensa e respecto do chan rústico, xa sexa pola afección ao dominio público ou pola presenza de valores merecedores de especial salvagarda. Así o indica literalmente:

*“A Lei do chan aposta pola protección territorial e, en particular, pola defensa e respecto do chan rústico, xa sexa pola afección ao dominio público ou pola presenza de valores merecedores de especial salvagarda”.*

O artigo 31 dá citada lei referido a “Concepto e categorías” establece:

*“1. Terán a condición de chan rústico:*

*a) Os terreos sometidos a algún réxime de especial protección, de conformidade coa lexislación sectorial de protección do dominio público marítimo-terrestre, hidráulico ou de infraestruturas, ou coa lexislación sectorial de protección dos valores agrícolas, gandeiros, forestais, paisaxísticos, ambientais, naturais ou culturais”.*

Así o artigo 34 dá Lei 2/2006 do chan de Galicia indica respecto ao “Chan rústico de especial protección” que:

*“4. Cando un terreo, polas súas características, poida corresponder a varias categorías de chan rústico, aplicaranse os distintos réximes de forma complementaria*”, pero entendendo en base ao indicado na exposición de motivos da lei, que no caso de non poder complementarse prevalecerá aquel que máis protexa o chan rústico e en ningún caso, aquel que poida alterar de forma irreversible a funcionalidade deste como é o caso dás infraestruturas eólicas proxectadas.

De feito, o artigo 35.2 indica que: *“Os restantes usos en chan rústico son usos prohibidos*”, sobre todo aqueles que alteren de forma irreversible a súa funcionalidade, como é o caso das remocións de terra descritas no proxecto eólico Paraño Oeste.

**Conclusión:**

O proxecto eólico Paraño Oeste é incompatible cos usos e a fertilidade actual dos chans. As cimentacións do parque xunto coa remoción de toneladas de terra previstas para a súa implantación, altera de forma irreversible a cuberta vexetal e os recursos hídricos, producindo erosión da cuberta vexetal e a medio e longo prazo desertificación da área afectada, xa que a perda dá cuberta vexetal e dos humidais converte aos chans nun recurso natural non renovable e finito perdendo a súa funcionalidade e aptitude agrícola, gandeira e forestal actual de xeito irreversible.

**4.- ANÁLISE DOS PLANEAMENTOS URBANÍSTICOS MUNICIPAIS DOS MUNICIPIOS AFECTADOS POLO PARQUE EÓLICO PARAÑO OESTE.**

**A mercantil promotora propón a modificación de cualificación urbanística e regulación detallada do uso** pormenorizado para recalificalo como chan rústico de especial protección de infraestruturas.

De acordo co previsto no Artigo 34.4 da Lei 2/2016, do 10 de febreiro, do chan de Galicia, cando un terreo, polas súas características, poida corresponder a varias categorías de chan rústico de especial protección, aplicaranse os distintos réximes de forma complementaria, prevalecendo aquel que outorgue unha maior protección (que neste caso non é o chan de infraestruturas). **Polo tanto, desde o punto de vista urbanístico o proxecto eólico Paraño Oeste é incompatible.** **A promotora pretende unha recalificación urbanística non amparada legalmente en relación ao chan rústico de protección forestal, chan rústico de protección de cauces, o chan rústico de protección paisaxística e o chan rústico de protección de espazos naturais.**

*“Artigo 34.4. Cando un terreo, polas súas características, poida corresponder a varias categorías de chan rústico, aplicaranse os distintos réximes de forma complementaria”.*

Ao anterior hai que engadir a prevalencia da protección ambiental do **Artigo 2 da Lei 42/2007, do 13 de decembro, do Patrimonio Natural e dá Biodiversidade.**

*“Artigo 2. Principios.*

*Son principios que inspiran esta lei:*

*f) A prevalencia da protección ambiental sobre a ordenación territorial e urbanística e os supostos básicos dá devandita prevalencia”.*

A maior abondamento **hai que contar coa protección ambiental reforzada dá Directiva 92/43/CEE do Consello, do 21 de maio de 1992, relativa á conservación dos hábitats naturais e da fauna e flora silvestres.** Hai hábitats prioritarios e hábitats de interese comunitario pero ambos os dous tipos gozan da protección do artigo 2 desta directiva, isto é:

*1. A presente Directiva ten por obxecto contribuír a garantir a biodiversidade mediante a conservación dos hábitats naturais e da fauna e flora silvestres no territorio europeo dos Estados membros ao que se aplica o Tratado.*

*2. As medidas que se adopten en virtude da presente Directiva terán como finalidade o mantemento ou o restablecemento, nun estado de conservación favorable, dos hábitats naturais e das especies silvestres da fauna e da flora de interese comunitario.*

**Os hábitats naturais de interese comunitario requiren de zonas de especial conservación conforme á Directiva 92/43/CEE do Consello do 21 de maio de 1992 relativa á conservación dos hábitats naturais e da fauna e flora silvestres. Non poden ser, por tanto, nin eliminados, nin degradados. A normativa citada indica expresamente que estes hábitats deben ser conservados e manterse nun estado de conservación favorable.**

**5.- A prevalencia da protección ambiental da Lei 42/2007, do 13 de decembro, do Patrimonio Natural e da Biodiversidade.**

*“Artigo 2. Principios.*

*Son principios que inspiran esta lei:*

*a) O mantemento dos procesos ecolóxicos esenciais e dos sistemas vitais básicos, apoiando os servizos dos ecosistemas para o benestar humano.*

*b) A conservación e restauración da biodiversidade e da xeodiversidade mediante a conservación dos hábitats naturais e da fauna e flora silvestres. As medidas que se adopten para esa fin terán en conta as esixencias económicas, sociais e culturais, así como, as particularidades rexionais e locais.*

*c) A utilización ordenada dos recursos para garantir o aproveitamento sostible do patrimonio natural, en particular, das especies e dos ecosistemas, a súa conservación, restauración e mellora e evitar a perda neta de biodiversidade.*

*d) A conservación e preservación da variedade, singularidade e beleza dos ecosistemas naturais, da diversidade xeolóxica e da paisaxe (…).*

*f) A prevalencia da protección ambiental sobre a ordenación territorial e urbanística e os supostos básicos da devandita prevalencia.*

*g) A precaución nas intervencións que poidan afectar a espazos naturais ou especies silvestres”.*

En virtude do anterior,

**SOLICITA:**

1.-O rexeitamento a solicitude de autorización administrativa previa, a autorización administrativa de construción, o estudo de impacto ambiental, o proxecto sectorial (proxecto de interese autonómico) e a solicitude de declaración de utilidade pública, en concreto, das instalacións do parque eólico Paraño Oeste, así como a das súas infraestruturas de evacuación, situado nos concellos de Forcarei (Pontevedra) e Beariz (Ourense) e promovido por Eólica Galenova, S.L.U. (expediente IN661A DXIEM-02/11). DOG Núm. 48, do 10 de marzo de 2022 e a súa retirada definitiva pola súa incompatibilidade cos valores ambientais e paisaxísticos presentes na área de afección do proxecto e a falla de licencia social.

2.-SIRVAN AS PRESENTES ALEGACIONS COMO NOTIFICACION PREVIA DESTE ASUNTO, QUE VAI A SER OPORTUNAMENTE RATIFICADA PARA O CASO DE PROGRESO DA SOLICITUDE RELATIVA AO PARQUE EÓLICO PARAÑO OESTE(EXPEDIENTE IN661A DXIEM-02/11) E PROGRESO DA MESMA, DEBENDO OS PROMOTORES ENFRENTARSE AOS PROCEDEMENTOS XUDICIAIS QUE SE INICIEN (CONTENCIOSO-ADMINISTRATIVOS E PENAIS), ASI COMO, ÁS INDEMNIZACIONS QUE PROCEDAN, CON RESPONSABILIDADE SUBSIDIARIA DE QUEN AUTORIZA SEN TER EN CONTA OS DEFECTOS DOS QUE SE LLE PON EN COÑECEMENTO.

3.- Téñase en conta que o Inventario de Humidais de Galicia desde a súa aprobación no ano 2008, non se chegou a rexistrar nin inventariar ningún humidal e que unha parte importante dos parques eólicos en tramitación prevese a súa instalación sobre espazos húmidos como este caso. Téñase en conta que ademais dunha impresionante e exclusiva biodiversidade, calcúlase que unha hectárea de turbeira pode almacenar entre 3 e 3,5 veces máis carbono que unha hectárea de bosque tropical, reducindo a emisión de gases de efecto invernadoiro e o quecemento global do planeta, polo que é fundamental a conservación destes sumidoiros e acumuladores de carbono.

4.- Téñase en conta que o Plan Sectorial Eólico de Galicia é un regulamento que non está adaptado a actual normativa de avaliación de impacto ambiental e que está desfasado, caduco e obsoleto, que carece de avaliación ambiental estratéxica e cuxo texto non chegou a ser publicado no Diario Oficial de Galicia. Por outra banda, tampouco está adaptado ao establecido no Convenio europeo da Paisaxe.

5.- Teñan en conta que en consoancia co anterior estase a vulnerar unha manchea de normativa que xera indefensión para a cidadanía como:

* Directiva 2003/4/CE do Parlamento Europeo e do Consello, do 28 de xaneiro de 2003, relativa ao acceso do público á información ambiental e o Convenio de Aarhus de 1998 sobre o acceso á información, a participación do público e o acceso á xustiza en materia de medio ambiente, que garanten o acceso público a información ambiental que obre en poder das autoridades públicas ou doutras entidades no seu nome, tanto cando se lles solicite como mediante divulgación activa.
* Decisión 2005/370/CE do Consello, do 17 de febreiro de 2005 sobre a celebración, en nome da Comunidade Europea, do Convenio sobre o acceso á información, a participación do público na toma de decisións e o acceso á xustiza en materia de medio ambiente (DO L 124 de 17.5.2005, pp. 1-3)
* Regulamento (CE) nº. 1367/2006 do Parlamento Europeo e do Consello, do 6 de setembro de 2006, relativo á aplicación, ás institucións e aos organismos comunitarios, das disposicións do Convenio de Aarhus sobre o acceso á información, a participación do público na toma de decisións e o acceso á xustiza en materia de medio ambiente (DO L 264 de 25.9.2006, pp. 13-19)
* Decreto 127/2008, do 5 de xuño, polo que se desenvolve o réxime xurídico dos humidais protexidos e se crea o Inventario de humidais de Galicia.
* Lei 7/2012, de 28 de xuño de Montes de Galicia.

6.- Que por parte do Consello da Cultura Galega, máximo órgano asesor da Xunta de Galicia en materia de cultura, se informe sobre da compatibilidade do proxecto da estación eólica Paraño Oeste e os outros parques xa instalados e en tramitación, ubicados na área xeográfica, cos valores culturais, paisaxísticos e ambientais da área de afección do parque eólico, isto é, a superficie que abrangue a súa poligonal. Véxase o documento INFORME DA COMISIÓN TÉCNICA TEMPORAL SOBRE ENERXÍA EÓLICA E PAISAXES CULTURAIS EN GALICIA: <http://consellodacultura.gal/publicacion.php?id=4437>

7.- Que por parte da Dirección Xeral de Defensa do Monte da Consellería de Medio Rural da Xunta de Galicia e á luz da exposición de motivos e o artigo 5 da Lei 7/2012, de 28 de xuño se informe sobre a prevalencia do uso forestal sobre o uso eólico e a incompatibilidade deste, dentro da superficie afectada pola poligonal da estación eólica Paraño Oeste e os demais parques xa instalados e en trámite, en tanto en canto como ben di a exposición de motivos da referida lei, o monte galego é unha fonte de riqueza que xera emprego estable, descarboniza a economía, cumpre co protocolo de Kioto e realiza unha contribución importante ao PIB galego.

10.- Publique a relación de axudas públicas recibidas ou que prevé recibir a mercantil promotora para o desarrollo deste proxecto ben directamente ou a través doutras empresas do mesmo grupo empresarial.

11.- Que por parte do ICOMOS se informe sobre o grao de compatibilidade da estación eólica Paraño Oeste e os demais parques xa instalados e en tramitación na mesma área xeográfica co Camiño de Santiago de Compostela, declarado pola Unesco como Patrimonio da Humanidade e o resto de infraestruturas industriais presentes nos municipios afectados por este parque.

12.- Ao abeiro do Convenio Europeo da Paisaxe, en vigor o 1 de marzo de 2004, e que España ratificou o citado Convenio o 26 de novembro de 2007 (BOE de 5/02/2008), o papel do dereito non é recoñecer e protexer un valor ou unha beleza paisaxística particulares; o que o dereito debe recoñecer en primeiro lugar e, por conseguinte protexer, é un valor complexo: a necesidade de toda a cidadanía de establecer unha relación sensible co territorio, de beneficiarse desta relación e de participar na determinación das características formais dos lugares que habitan ou frecuentan. Ninguén, incluída a mercantil promotora e a propia Xunta de Galicia, teñen dereito a emborronar a dimensión paisaxística dun territorio sen ter primeiro en conta o interese do conxunto da poboación local afectada. E o dereito á Paisaxe non pode ser determinado por un desenvolvemento económico que non ten en conta a aparencia dos territorios aos que afecta, senón que debe reflectir as verdadeiras aspiracións dos homes e mulleres que o habitan. E no presente caso existe un rexeitamento social expreso e masivo ao parque eólico Paraño Oeste. Non se pode transformar unilaterlamente por mor do interés dunha empresa as paisaxes agrarias e forestais e o medio de vida das familias en paisaxes industriais e polígonos eólicos que só benefician a empresas como é o presente caso.

\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ de abril de 2022

**Asdo.- \_\_\_\_\_\_\_\_\_\_\_\_\_\_\_\_\_\_\_\_\_**